Af helt afgørende betydning for Łódź’ opblomstring var den polske regerings plan om oprettelse af fabriksbyer, som skulle udgøre grundlaget for en national industri.<ref name="goldenbook" /> Efter initiativ fra [[Stanisław Staszic]] og senere [[Rajmund Rembieliński]], som begge så det økonomiske potentiale i Łódź-området, opstod en sådan tekstilindustribosætning i Łódź. Den blev anlagt syd for byens centrum (''Stare Miasto'') i [[1821]]-[[1823]] som ''Nowe Miasto'' («Den nye by»). Oprettelsen af det nye beboelsesområde førte ikke bare til en radikal demografisk vækst, men også til flytningen af byens centrum: Det trapezformede gamle bytorv (''Stary Rynek''), som var midtpunktet i jordbrugsbyen Łódź, blev forladt til fordel for den nyanlagte, ottekantede [[Frihedspladsen i Łódź|Frihedsplads]] i Nowe Miasto. I [[1824]]-[[1828]] blev den nye industriby ''Łódka'' grundlagt langs Nowe Miastos hovedakse [[Piotrkowska-gaden]].
Historie Foreninger Organisationer